R200 000 om 'burgemeestersvrou' te word | Maroela Media
'n 28-jarige man is Saterdag in Durban op aanklag van uitbuiting in hegtenis geneem.
"Die man het homself glo voorgedoen as die burgemeester van die munisipaliteit," het kol. Thembeka Mbele, woordvoerder van die polisie in KwaZulu-Natal, Sondag gesê. "Hy het aangebied om 'n tender aan 'n vrou toe te ken, waartydens sy meer as een miljoen rand sal ontvang, op voorwaarde dat sy vooraf R200 000 kontant sou oorbetaal."
Die vrou is glo ook belowe dat sy die burgemeestersvrou sou word ná die ooreenkoms afgehandel is.
"Die vrou het egter later agterdogtig geword en die voorval by polisiebeamptes aangemeld ná sy opdrag ontvang het om die kontant in 'n plastieksak te sit en by 'n plaaslike taxi-staanplek te wag vir verdere instruksies."
Polisiebeamptes het op die verdagte toegeslaan toe hy die kontant gaan haal het ná hy die vrou aangesê het om die sak in 'n asblik by die taxi-staanplek te los. Die man het die kontant in sy besit gehad toe beamptes toegeslaan het.
Hy sal na verwagting Maandag in die Durban-landdroshof verskyn op aanklag van uitbuiting.
So sy wou haarself ook in die tender proses inkoop? Is dit nie korrupsie nie?
Van watter planeet kom die mense vandaan?.
mmmmmmmmmmm, lekker om sou baie geld te he om te mors, wonder waar sy dit kry??????
Baie interressant – sy hardloop polisie toe nádat sy agterkom sy word ingedoen. Tot op daardie punt was sy maar té bereid om deel te neem aan die bedrogspul.
Duidelik 'n beginsel van 'ek is bereid om skelm te wees, solank ek net nie self daaronder ly nie'.
Arresteer haar ook vir die omkoop van beamptes al was hy nie n regte beampte nie en sit sommer n aanklag van korrupsie ook by haar aanklagtes.